A cinta prencipia mientres os zaguers momentos d'a batalla de Điện Biên Phủ, mientres a guerra d'Indochina con o lanzamiento de paracayidistas de l'exercito francés sobre Điện Biên Phủ. Poco dimpués, totz cayen prisioners quan os franceses reblan debant de l'ataque d'as tropas de Võ Nguyên Giáp y son internatos en un campo de prisioners, a on se fa papent o liderache d'o tenient coronel Pierre Raspeguy (Anthony Quinn). Con os Alcuerdos de Chinevra de 1954 os vietnamitas los liberan y tornan en Francia, a on Raspeguy ha d'estar licenciato. Sindembargo, con l'aduya d'o capitán Phillipe Esclavier (Alain Delon) y d'a contesa Natalie de Clairefons (Michèle Morgan) recibirá o mando d'un nuevo rechimiento de paracayidistas y a orden de rematar con a situación d'insurrección en l'Alcheria francesa, a on os alcheriana han prencipiato a guerra d'independencia d'Alcheria y a on habrá de luitar contra o lider d'a sublevación, que ye amás o suyo antigo subordinato en Vietnam o tenient Mahidi (George Segal).